cyanic-selkie/wikianc huggingface dataset:
Դանիայի պատմություն
Դանիայի տարածքի բնակեցումն սկսվել է ուշ պալեոլիթի դարաշրջանում։ Հնագույն բնակիչները եղել են յոսոերը, անգլերը, սաքսերը, կիմվրները, տևտոնները։ 5-րդ դարի կեսերին սկսվեց անգլերի և յուտերի գաղթը Բրիտանիա, իսկ 5-6-րդ դարերում հարավային Շվեդիայից Դանիայի տարածքը փոխադրվեցին դաները (նրանցից Էլ երկիրն ստացևլ է Դանիա անունը)։ 6-8-րդ դարերում քայքայվեց տոհմական կարգը, ուժեղացավ կոնունգների (զինվորական առաջնորդների) իշխանությունը, 8 - 11-րդ դարերում ծայր առան վիկինգների կիսաավազակային-կիսաառևտրական ծովային արշավանքները։ Դանիացիները, որոնք մասնակցում Էին այդ արշավանքներին, 9-րդ դարի երկրորդ կեսին հարձակվեցին ֆրանկական պետության հյուսիսային ծովափնյա շրջանների վրա, նվաճեցին հյուսիսարևելյան Անգլիան, իսկ 10-րդ դարի սկզբին մասնակցեցին հյուսիսային Ֆրանսիայի նվաճմանը։ Գորմ Ալևոր թագավորի (մահ․ մոտ 950 թվականին) օրոք կազմավորվեց միասնական դանիական թագավորություն, իսկ Կնուդ Մեծի (1018-1035 թվական) ժամանակ դանիական թագավորի իշխանության տակ միավորվեցին Դանիան, Անգլիան, Նորվեգիան։ 11-12-րդ դարերում հին տոհմական ավագանուն փոխարինեց հողատիրականը։ Վալդեմար I (1157-1182 թվական), Կնուդ VI (1182-1202 թվական) Վալդեմար II (1202-1241 թվական) թագավորները նվաճեցին Բալթիկ ծովի սլավ, ու գերմական ափերը և հյուսիսային Էստոնիան։ 13 - 14-րդ դարերում ֆեոդալիզմը Դանիայումում ամրապնդվեց ֆեոդալական դասակարգի առանձին խմբավորումների միջև սուր պայքարում, որն ավարտվեց թագավորական իշխանության վերացմամբ։ Սակայն 14-րդ դարի կեսին Վալդեմար IV Ատերդագը (1340-1375 թվական) վերականգնեց թագավորական իշխանությունը։ 1380 թվականին կնքվեց դանիանորվեգական ունիան, իսկ 1397 թվականին, Մարգարիտ Դանիացու օրոք, Կալմարյան ունիան՝ Դանիայի, Շվեդիայի և Նորվեգիայի (Իսլանդիայի հետ) միջև։ 1460 թվականին, երբ դանիական թագավոր Քրիստիան I Շլեզվիգի դուքս և Տոլշտայնի կոմս ընտրվեց, այդ իշխանություններն անձնական ունիա կնքեցին Դանիայի հետ։ Դանիայում վերջնականապես ևաստատվեցին ֆեոդալա-ճորտատիրական հարաբերություններ։ 16-րդ դարի 30-ական թվականներին Դաիայումում սկսվեց ժողովրդական շարժում, որը, ինչպես Գերմանիայում, ընթանում էր Ռեֆորմացիայի դրոշի ներքո։ 1523 թվականին Շվեդիան վերջնականապես խզեց դաշինքը Դանիայի հետ։ Դանիա-շվեդական պատերազմներն ավարտվեցին Դանիայի պարտությամբ և Բալթիկայում շվեդ, գերիշխանության հաստատմամբ։ 16-րդ դարում Դանիան կորցրեց Տոլշտայնը։ Անհաջող էր նաև Դանիայի մասնակցությունը (1625 - 1629 թվական) համաեվրոպական 30-ամյա պատերազմին։
Կատեգորիա:Դանիա Կատեգորիա:Դանիայի պատմություն Կատեգորիա:Եվրոպայի պատմություն
Պատրիս Էվրա
Պատրիս Էվրա (Patrice Evra, ), ֆրանսիացի ֆուտբոլիստ, «Մանչեսթեր Յունայթեդի» և Ֆրանսիայի ֆուտբոլի ազգային հավաքականի խաղացող։
Ծանոթագրություններ
Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի պաշտպաններ Կատեգորիա:Ֆրանսիացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:1981 ծնունդներ Կատեգորիա:Մայիսի 15 ծնունդներ Կատեգորիա:Մոնակոյի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Մոնտոպոլի դի Սաբինա
Մոնտոպոլի դի Սաբինա (Montopoli di Sabina), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 4136 մարդ (2008 թվականին), խտություննը կազմում է 110 մարդ/կմ²։ Տարածքը կազմում է 31 կմ²։ Փոստային ինդեքս՝ 2034։ Հեռախոսսյին կոդ՝ 0765։
Ransom
«Ransom» (ոճավորված որպես «Ran$om»), ամերիկացի ռեփեր Lil Tecca-ի երգը, որ սկզբում թողարկվել է որպես անկախ ստեղծագործություն 2019 թվականի մայիսի 22-ին, ապա Galactic Records և Republic Records լեյբլներում ։ Այն նրա We Love You Tecca նորամուտային միքսթեյփի երկրորդ սինգլն է։
Երգի պրոդյուսերը եղել են Nick Mira-ն և Taz Taylor-ը ։ Այն Billboard Hot 100 ամերիկյան հիթ-շքերթում իր նորամուտը կատարել է 93-րդ հորիզոնականում, ապա վերջնկաան արդյունքում հասել է չորրորդ հորիզոնականին ։ Միացյալ Նահանգների սահմաններից դուրս «Ransom» երգը նորամուտը կատարել է Ավստրալիայի, Կանադայի, Դանիայի, Ֆինլանդիայի, Նոր Զելանդիայի, Նորվեգիայի, Պորտուգալիայի, Իռլանդիայի, Շվեդիայի ու Մեծ Բրիտանիայի լավագույն տասնյակներում։
Նախապատմություն
Երգը դարձել է մեծ հաջողություն 17-ամյա Lil Tecca-ի կարիերայում, որն սկսել է երգեր թողարկել SoundCloud-ում 2018 թվականին ։
Երաժշտական տեսահոլովակ
Երաժշտական տեսահոլովակը թողարկվել է 2019 թվականի մայիսի 22-ին։ Ռեժիսորը և մոնտաժողը եղել է Քոուլ Բեննետը ։ Տեսահոլովակը նկարահանվել է Դոմինիկյան Հանրապետությունում ։
Ռեմիքս
2019 թվականի օգոստոսի 14-ին Lil Tecca-ն թողարկել է երգի ռեմիքսն իր SoundCloud էջում Juice WRLD-ի հետ համատեղ էջում, որը համագործակցել էր Nick Mira-ի հետ նաև այլ երգերի ստեղծամ ժամանակ, այդ թվում՝ «Lucid Dreams»։ Ռեմիքսը թողարկվել է այլ պլատֆորմներում հաջորդ օրը ։
Ծանոթագրություններ
Կատեգորիա:2019 սինգլներ
Սանսկրիտական գրականություն
Սանսկրիտական գրականություն, հնդկական գրականության ընդհանրություն՝ դասական սանսկրիտով։ Սանսկրիտական գրականությունը I հազարամյակում առաջատար է եղել Հնդկաստանում։ Հաճախ հասկացվել է լայն իմաստով․ նրա մեջ ընդգրկվել են վեդայական և էպիկական սանսկրիտով, ինչպես նաև պրակրիտներով հուշարձանները։ Ազգային գրականությունների և ազգամիջյան նոր գրական ընդհանրությունների կազմավորմանը համեմատ՝ սանսկրիտական գրականության նշանակությունն սկսել է ընկնել։ Սանսկրիտական գրականությունը, որ Հնդկաստանի ժողովուրդների միատեղված գրական փորձ է, ներառել է դրանց բանահյուսական և գրական ավանդույթները։ Առավել վաղ ներկայացուցիչներն են բանաստեղծ և դրամատուրգ Աշվագհոշան (II դար) և դրամատուրգ Բհասան (մոտ IV դար)։ I հազարամյակի կեսին և վերջին ստեղծվել են Կալիդասայի, Բհավաբհուտիի, Շուդրակայի, Վիշաքադատայի դրամաները, Ամարուի, Բհարթրիհարիի քնարերգությունը, Վասուբանդհուի, Բանայի, Դանդինի արձակը, գրական ձև ստացած «Բրիհաթքաթհա», «Պանչատանտրա», «Շուքասափթաթի» և այլ բանահյուսական հուշարձաններ, երգիծական ֆարսերը, որոնք համաշխարհային նշանակություն ունեն։ Սանսկրիտական գրականությունը ոչ միայն արտացոլել է Հնդկաստանի ժողովուրդների սոցիալական ու մշակութային զարգացման ողջ հակասականությունը հնում և վաղ միջնադարում, այլև ազնվականական միտումների կողքին միաժամանակ զարգացրել է հասարակական մտքի առաջադիմական հոսանքների հետ կապված դեմոկրատական միտումները։ Սանսկրիտական գրականության շրջանակներում են առաջընթաց ապրել գրականության տեսությունն ու գեղագիտությունը։ Սանսկրիտական գրականությունը կարևոր տեղ է գրավում պատմագրական․ համաշխարհային պրոցեսում։ «Պասնչատանտրա», «Վետալայի 25 պատմությունները», «Թագավորական գահի 32 պատմությունները», «Թութակի 70 պատմությունները» ժողովրդական գրքերը ընդունվել և մշակվել են տարբեր ժողովուրդների (այդ թվում նաև եվրոպական) գրականություններում։
Կատեգորիա:Սանսկրիտ Կատեգորիա:Հնդկական գրականություն Կատեգորիա:Անտիկ գրականություն
Աստերոիդների ցանկ (216601-216700)
Աստերոիդների ցանկ (216501-216600) * Աստերոիդների ցանկ * Աստերոիդների ցանկ (216701-216800)
Բեռլին
Բեռլին (Berlin), Գերմանիայի Դաշնային Հանրապետության մայրաքաղաքը և 16 նահանգներից մեկը։ Ունենալով 3,5 միլիոն բնակչություն՝ այն Եվրոպական Միության երկրորդ ամենախիտ բնակեցված քաղաքն է և յոթերորդը՝ ըստ քաղաքային տարածքի։
Տեղակայված լինելով Գերմանիայի հյուսիսարևելյան հատվածում՝ Հավել (գերմաներեն՝ Havel) և Շփղե (գերմաներեն՝ Spree) գետերի ափին, հանդիսանում է Բեռլին-Բրանդենբուրգյան Մետրոպոլիտան շրջանի կենտրոնը, որն ունի մոտավորապես վեց միլիոն բնակչություն (180 վարչական միավորները միասին վերցված)։
Գտնվելով եվրոպական հարթավայրում կլիմայական սեզոնային ջերմաստիճանը ազդեցություն է թողնում Բեռլինի վրա։ Քաղաքի տարածքի շուրջ 1/3 մասը ծածկված է անտառներով, այգիներով, պարտեզներով, գետերով և լճերով։
Առաջին անգամ քաղաքը պաշտոնապես հաստատվել է 13-րդ դարում և գտնվում է երկու կարևոր պատմական առևտրային ուղիների հատման գծում։ Այն եղել է Բրանդենբուրգի Մարգրեյվ շրջանի մայրաքաղաքը (1417-1701 թվականներ), ինչպես նաև Պրուսիայի Թագավորության (1701-1918 թվականներ), Գերմանական Կայսրության (1871-1918 թվականներ), Վեյմարյան Հանրապետության (1919-1933 թվականներ) և Երրորդ Կայսրության մայրաքաղաքը և խոշորագույն կենտրոնը։
1920-ականներին Բեռլինն աշխարհում երրորդ ամենամեծ ինքնավար քաղաքն էր։
Համաշխարհային երկրորդ պատերազմից հետո քաղաքը բաժանվեց երկու մասի։ Բեռլինի արևելյան մասը դարձավ Գերմանիայի Դեմոկրատական Հանրապետության մայրաքաղաքը, մինչդեռ Արևմտյան Բեռլինը փաստացի դարձավ Ֆեդերատիվ Գերմանիայի էքսկլավը՝ շրջապատված Բեռլինի պատով (1961-1989 թվականներ)։
Հետևելով 1990 թվականին Գերմանիայի վերամիավորմանը՝ Բեռլինը ևս մեկ անգամ նշանակվեց որպես Միասնական Գերմանիայի մայրաքաղաք։
Բեռլինը մատակարարում է եվրոպական անիվներ՝ օդային և երկաթուղային փոխադրամիջոցների շարժման համար և համալրված է բարձրակարգ հասարակական տրանսպորտային ցանցերով։ Բեռլինը նաև Գերմանիայի զբոսաշրջային ամենամեծ կենտրոնն է։
Բեռլինի քաղաքային տարածքը դարձել է ցանկալի և նույնիսկ պահանջված վայր համաշխարհային ֆիլմարտադրողների համար։
Այն հայտնի է իր փառատոններով, բազմազան ճարտարապետական կառույցներով, գիշերային կյանքով, ժամանակակից արվեստներով և առհասարակ կյանքի բարձր որակով։
Աշխարհագրություն
Բեռլինի գլխավոր կողմնորոշիչ կետը համարվում է կարմիր քաղաքապետարանը, որի աշխարհագրական կոորդինատներն են․ 52° 31′ 7″ հյուսիսային լայնություն, 13° 24′ 30″  արևմտյան երկարություն, քաղաքի մակերեսի  գլխավոր կետը գտնվում է Կրոյցբերգից (♁52° 30′ 10,4″ հյուս, 13° 24′ 15,1″ արևմ․)  երկու կիլոմետր հեռավորության վրա։ Բեռլինի մակերեսը կազմում է 892 կմ քառ․։ Քաղաքը լրիվ գտնվում է Բրանդերբուրգի շրջակայքում և գտնվում է Լեհաստանի արևմտյան սահմանից  70 կիլոմետր հեռավորության վրա։ Բեռլինը գտնվում է հարթ լանդշաֆտային գոտում։ Պատմական հարուստ կենտրոնը ունի հարմար տրանսպորտային դիրք  հատկապես Վարշավայի, Նուտե Ուրշտրոմտալի  համար։ Բեռլինի հյուսիսի մի մասը գտնվում է  Բառնիմի վերին մասում,  հարավ-արևմուտքում՝ է Թելթովի  հովտում է գտնվում քաղաքային տարածքի գրեթե կեսը։ Արևմտյան շրջանը՝ Սպանդուն տարածվում է Բեռլինի, Նուտե Ուրշտրոմտալի, Բրանդենբուրգ-Պոտսդամի օդանավակայանի և Զեհենիք-Սպանդու, Հավելի հովիտների միջև։ Մոտ 20,000 տարի առաջ Բեռլինի տարածքը ծածկված էր մի քանի հարյուր մետր բարձրության սկանդինավյան սառույցով։ Բեռլինի սառցադաշտը ձևավորվել  է մոտ 18000 տարի առաջ Նուտե Ուրշտրոմտալի  շրջանում։
Բեռլինը ունի բազմաթիվ գետեր և լճեր։ Շպրեն հոսում է Սպանդաույում՝ Հավելի տարածքում, Բեռլինի արևելքում և հյուսիսից հարավ ուղղությամբ։ Բեռլինում  Շպրեի վտակները  են Փանկեն, Դահմեն, Վուհլեն և Երփեն. Հավելի հոսքը, ըստ էության բնորոշ է սառցադաշտային ալիքներին, Բեռլինի հիմնական մասում հոսում է Հավել գետը իր վտակներով։
Բեռլինի ամենաբարձր կետը Վերին Մուգգելբերգն է (ծովի մակերևույթից 115 մ բարձրության), որը համարվում է  ամենաբարձր բնական բարձրությունը։ Բեռլինի ամենացածր կետը համարվում է Սպեկտեսենը (28,1 մ խոր․)։
Կլիմա
Քաղաքը գտնվում է համեմատաբար չափավոր կլիմայական գոտում։ Տարեկան միջին ջերմաստիճանը Բեռլին-Դահլեմում կազմում է 9,5 °C  և տարեկան  տեղումների  միջին քանակը  չի գերազանցում 591 մմ։ Ամենատաք ամիսներն են հուլիսը և օգոստոսը համապատասխանաբար միջին ջերմաստիճանը կազմում է  18,2 -19,1 °C և ամենացուրտ ամիսներն են համարվում հունվարը միջինում   0,6 °C։ Մինչև հիմա ամենաբարձր ջերմաստիճանը գրանցվել է Կանիսվալի մարզահրապարակում  2007 թվականի  հուլիսի 16-ին կազմելով  38,6 °C ջերմաստիճան։ Ամենաշատ տեղումների քանակը  գրանցվել են օգոստոս ամսին միջինում 64 մմ, իսկ ամենաքիչը ապրիլին  33 մմ (տվյալները վերցված են 1981-2010 թթ Գերմանիայի Օդերևութաբանական կայաններից)։ Բեռլինում քամիները հիմնականում փչում են երկու ուղղությամբ, որոնք ունեն  մեծ  արագություն, հատկապես ձմռանը։  Ամենահաճախ դիտվող քամիներն են համարվում   հյուսիս-արևմտյան և հարավ-արևմտյան։
Վերջին եղանակային փոփոխուն պայմանները պայմանավորված էին մինչև 80-ական թվականներին քաղաքում արտադրվող աղտոտող նյութերով (հատկապես փխրուն հրդեհների և մեքենայի արտանետումների գազերից), որոնք բացասական  ազդեցություն են թողնում կլիմայի վրա։ 1990-ական թվականների կտրվածքով ջերմության կտրուկ անկումը պայմանավորված է  արտանետվող վնասակար նյութերի և տրանսպորտային միջոցների շատացումով։
Հատկապես ամառային գիշերներում չափվում են մինչև 10 °C ջերմաստիճանի տարբերություններ։ Ընդհանուր առմամբ, Բեռլինում կան շատ խոշոր կանաչապատ տարածքներ քաղաքային տարածքի ավելի քան 40 տոկոսը կանաչապատ են, 2012 թվականին 439 971 ծառեր են տնկվել քաղաքի փողոցներում։ Կանաչապատ տարածքներ  են Մեծ Թիերգարդենը,Գրուենվալդենը  նախկին օդանավակայանի տարածքում  նաև Թեմփելհոֆը։
Կառուցվածք
Ըստ Բեռլինի սահմանադրության քաղաքը բաժանված է 12 շրջանների։ Դրանք իրենց հերթին բաժանվում են 96 թաղամասերի, որը սահմանված է  Բեռլինի սահմանադրությամբ ։ Թեև թաղամասերը վարչական միավորներ չեն համարվում, բայց  այնուամենայնիվ իրար են կապում պաշտոնական սահմանները։ Մեծ-Բեռլինի-օրենքում  1920 թվականին  ամփոփվել են  ութ  քաղաքներ ինչպես նաև 59 գյուղական համայնքներ և 27 շրջաններ։ Նոր Մեծ Բեռլինում ի սկզբանե ընդգրկվել է 20 տարածքներ, որոնք  էլ իրենց հերթին են ընդգրկել  94 թաղամասեր, սրանք  համապատասխանում էին նախորդ բաժանումներին։ Քաղաքի այդ 20 տարածքներից  տասներկուսը ընկած է  արևելքում իսկ ութը  արևմուտքում։
Քաղաքի արևելյան ծայրամասերում նոր բնակելի շենքերի ստեղծման առիթով շրջանների թիվը 1979- 1986 թվականների  միջև ընկած ժամանակահատվածում տարածքների թիվը  հասել է  մինչև տասնմեկի առանց որևէ միավորման Արևմտյան Բեռլինի հետ։ Արևմտյան Բեռլինի բաժանումը մնաց անփոփոխ։
Վերամիավորված Բեռլինում 1990 թվականին արդեն կար ձևավորված 23 առանձին  շրջաններ։ Տարածքային բարեփոխումների մասին օրենքում 1998 թվականի հուլիսի 10-ին շրջանների միաձուլման արդյունքում վերջնականապես տարածքները   կրճատվել են հասնելով տասներկուսի։  Քաղաքային շրջանների թիվը և ֆորմալ ձևերը տասնյակ տարիների ընթացքում կրել են բավականին շատ  փոփոխություններ։ Բեռլինի առանձին շրջաններ համապատասխանաբար իրենց տարածքներին ունեն  անվանումներ։ Այս նաև տարածվում է  պետական կառույցների վրա, որոնք կոչվում են  ըստ իրենց համապատասխան շրջանների,  ինչպիսիք են  օրինակ շրջանների  դատարանը կամ թատրոնի, կենդանաբանական այգին։ Բեռլինի յուրաքանչյուր շրջան ունի իր համապատասխան զինանշանը և առանձին կառավարման մարմիններ։
Այգիներ, կենդանաբանական այգիներ, հատուկ պահպանվող տարածքներ
Բացառությամբ Բեռլինի արևմտյան և հարավ-արևելյան մի քանի տարածքների  (Բեռլին Ֆորստեն), քաղաքը  ունի շատ կանաչապատ տարածքներ, գրեթե բոլոր փողոցները կանաչապատ են, այդ իսկ  պատճառով Բեռլինը համարվում է  կանաչ քաղաք։
Բեռլինի փողոցում կա մոտավորապես 440․000 աճեցրած ծառեր, որոնցից  153.000 լորենի 82.000 թխկի, 35.000 կաղնի, 25.000 սոսի և 21.000  շագանակենի են։ Ավելի քան 2500 կանաչապատ տարածքներ, հանգստյան տարածքներ և այգիները միասին ունեն ընդհանուր  5500  հա տարածք, որտեղ կան հանգստյան և ազատ ժամանակի կազմակերպման շատ հնարավորություններ։ Քաղաքի կենտրոնում է գտնվում ամենամեծը Թիերգարթդենն է։ Այն համարվում է տարածքով երկրորդ ու ամենահայտնի այգին Բեռլինում։ Թիերգարթենը ամենահին այգիներից է և  ստեղծվել է մոտ 500 տարի առաջ։   Սկզբում քաղաքի դարպասներից դուրս գտնվող անտառի ընդարձակ տարածքները, որոնք  հիմնականում օգտագործվում էին պրուսական ազնվականության մեջ `որպես որսորդական և ձիավարման տարածքներ, ժամանակի ընթացքում աստիճանաբար սկսեց մտնել քաղաքային զարգացման մեջ։ Այգու տարածքները հասնում է մինչև  Բրանդենբուրգյան դարպասներ և ուղիղ  սահմանակցում է կառավարության թաղամասին։ Այգին հատում է նաև  շատ մեծ փողոցներ,  օրինակ ներառյալ հունիսի 17-ի փողոցը, որպես արևելք-արևմուտքի առանցք։ Մեծ Թիերգարթենը  բնական այգու լանդշաֆտի ձևն ունի. Այգում նաև հարմարություններ են ստեղծվել հատուկ  անգլիական բուսատեսակների համար, որոնք այգուն հաղորդում են  անգլիական շունչ։ Քաղաքի հարավային շրջաններում ամենահայտնի այգիներից է Թրեփթով-պարկը։ Այն ստեղծվել է 1876-1882 թվականներին առաջին այգեգործության տնօրենի Գուստավ Մեյերի կողմից և կառուցվել է Մեծ Բեռլինի առևտրային տոնավաճառի տեղում։ Այգու գեղեցիկ լանդշաֆտը, Շպրեի երկայնքով բացվող գեղեցիկ տեսարանը Բեռլինի ամենասիրված էքսկուրսիոն  վայրերից է, այստեղ հայտնի գործարար  Կարլ  Ֆերդինանտը 1821-1822 թվականներինն  Շպրեի ափին կառուցել է Ցեններ հյուրատների ցանցը։
Բեռլինի ամենամեծ պարկը Թեմփելհոֆեր-պարկն է, որը կառուցվել է նախկին Թեմփելհոֆ օդանավակայանում։
Այգիների մեջ իր ուրույն առանձնահատուկ տեղն է գրավում Բեռլինի բուսաբանական այգին։ Քաղաքի հարավ-արևմուտքում գտնվող այգում հիմնականում կատարում են  գիտական ուսումնասիրություններ (այն պատկանում է  Բեռլինի ազատ  համալսարանին), բայց նաև կարող է ծառայել որպես  հանգստայան այգի։ Նախկինում հաստատությունը գոյություն է  ունեցել սկսած 1697 թվականից  ներկայիս Շոնեբերգի  Կլայստ-պարկի տեղում։ 1938 թվականից սկսած բուսաբանական այգին պատկանում է Լիխտերֆելդին։  Բեռլինի  բուսաբանական այգին համարվում է   աշխարհում իր մեծությամբ  երրորդ, որի մակերեսը կազմում է 43 հա և բուսատեսակները հասնում են մինչև 22․000։ Մեծ արևադարձային տունը աշխարհում ամենաբարձր ջերմոցն է, որը ունի 25 մ բարձրություն, 30 մ լայնություն և 60 մ երկարություն։
Բեռլինն ունի նաև մի քանի կենդանաբանական այգիներ։ Կենդանաբանական այգիների կոքին կան նաև ակվարիումներ և գազանանոցներ։ 1844 թվականին բացվեց Շառլոտենբուրգի  կենդանաբանական այգին,որը  Գերմանիայում ամենահինն է, և միևնույն ժամանակ աշխարհի հարուստ կենդանա- և բուսատեսակները պահպանվում են այստեղ  (1500 կենդանիներ, 1500 տեսակ)։  Երկրորդ Համաշխարհային պատերազմի ընթացքում  կենդանաբանական այգին գտնվում էր բրիտանական սեկտորի մեջ, որով էլ պայմանավորված է նրա ծաղկման շրջանը։ ԳԴՀ-ի մայրաքաղաքը հայտնի էր որպես վայրի կենդանաբուծության շրջան։ 1954 թվականին Ֆրիդրիխսֆելդեում բացվեց Շլոսպարկը,որը կազմում էր 160 հեկտար,վերջինս  Եվրոպայի ամենամեծ լանդշաֆտային այգին է։ Բեռլինի այլ խոշոր այգիներ են համարվում ամրոց այգիները Շարլոտենբուրգում, Գլինիկեյում, Պֆաուեն կղզում ( վերջին երկուսը պատկանում են ՅՈՒՆԵՍԿՕ-ին) պատմական այգիներն են Լուստգարդենը Վիկտորիապարկը, Ռուդոլֆ վայրի այգին  Շիլլերպարկը և այլ բազմաթիվ  այգիներ։ Բրիցեր Գարդենում  1985 թվականին տեղի է  ունեցել դաշնային այգիների շոուն,աշխարի  ներկայիս այգիները ընդգրկված են 1987 թվականի Բեռլինի այգիների ցուցահանդեսում (Գարդենշոու)։
Բեռլինում կան 38 հատուկ պահպանվող տարածքներ (2009 թ. Մայիսի դրությամբ), մոտ 1990 հեկտար տարածքը, որը համապատասխանում է երկրի տարածքի 2.2 տոկոսին։
Հարևան քաղաքներ և համայնքներ
Մինչև 1945 թվականը Բեռլինը Նիդերբարնիմ և Թելտովի թաղամասերի վարչական կենտրոնն էր համարվում։ Բեռլինը ամբողջովին գտնվում էր  Բրանդենբուրգյան երկրամասի կազմում և սահմանակից է ութ շրջանների և մեկ անկախ քաղաքի `հետևյալ յոթ քաղաքներով և 20 գյուղական համայնքներով (ցուցակված ժամացույցի սլաքի ուղղությամբ` հյուսիս-արևելքից)։
Անվան ծագումնաբանություն
Բեռլին քաղաքի անվան սկզբնաղբյուրն անհայտ է։ Բառի արմատները կարող են սերել արևմտյան սլավոնական լեզվից, ովքեր ապրել են ներկայիս Բեռլինի տարածքում և կարող է արմատներ ունենալ նաև հին փոլաբիան լեզվից ինչպես berl/birl-(ճահիճ)։
Բեռլին անվանումը հավանաբար առաջացել է սլավոնական բերլո տերմինից, որը նշանակում է ճահիճ, խոնավ տեղ, բառր արմատը սլավոնական ծագում ունի և օգտագործվում է հոդով (արտիկլով)։ Շատ փաստաթղթերում քաղաքի անունը նշվում է որոշիչ հոդով  („der Berlin“)։
Քաղաքի անունը պայմանավորված է քաղաքի ենթադրյալ հիմնադիր Ալբրեխտ Արջի անունով, ինչպես նաև Բեռլինի զինանշանը։ Սա խոսակցական զենք է, որով հրաժարվում են սլավոնական ծագումը և փորձում է  քաղաքային անունը ամրապնդել գերմանական մեկնաբանության մեջ։ Քաղաքի զինանշանի կենդանու ընտրությունը պայմանավորված է քաղաքի անվանումով։
Մարկգրաֆներ և Կուրֆյուրստներ
Կյոլլն քաղաքը, որը գտնվում է Շպրեյի կղզում, առաջին անգամ պաշտոնական հիշատակվել է 1237 թվականին։ 1244 թվականին հետևեց հին Բեռլին հիշատակումը,որը վկայում է որ քաղաքը  Շպրեյի հյուսիսային ափին է գտնվում։ Վերջին տարիներին հայտնաբերված հնագիտական գտածոները ապացուցում են, որ 12-րդ դարի երկրորդ կեսին Շպրեյի  երկու կողմերում արդեն տեղանքային բնակավայրեր են եղել։ 1280 թվականին Բեռլինում առաջին անգամ տոնվեց  երկրի օրը ։ Սա ցույց է տալիս որ հին ժամանակներում գոյություն է ունեցել իշխանություն և շատերը զբաղեցրել են առաջատար պաշտոնները օրինակ վառ օրինակ է համարվում Չարլ IV իշխանությունը 1307 թվականին ձևավորվել է Բեռլինի քաղաքապետարանը։
Բեռլինի Բանդենբուրգի ճակատագիրը բաժանվել է Ասկանների (1157-1320 թվականներ), Վիտտելսբախների (1323-1373 թվականներ) և Լյուքսեմբուրգների (1373-1415 թվականներ) մեջ։ 1257 թ.-ին Բրենդենբուրգի մարկգրաֆը սովորում էր ընտրական քոլեջում, որտեղ նա միակն էր ով ուներ արքայական ընտրությունների իրավունք։ Հստակ կանոնները սահմանվել են 1356 թվականին՝ Ոսկե Բուլլա, դրանից հետո Բրանդենբուրգը համարվում է ընտրազանգված։ Լյուքսեմբուրգի գերմանական թագավոր Զիգիզմունդից հետո, 1415 թվականին, Ֆրեդերիկ I-ը Մարկ Բրանդենբուրգի հետ մերժվեց, նրանք իրենց ընտանիքների հետ միասին մինչև 1918 թվականը տեղափողվեցին Բեռլին որպես Բրենդենբուրգի մարկգրաֆ Կուրֆյուրստ և 1701 թվականից նաև Պրուսիայի թագավոր։ 1448 թվականին Բեռլինի բնակիչները ընդիմացացան իշխան Ֆրիդրիխ 2-րդի նոր կառուցվող ամրոցի («Երկաթե ատամ») շինարարությանը։ Բայց ցավոք այս ցույցը հաջողությամբն չպսակվեց և քաղաքը կորցրեց իր քաղաքական և էկոլոգիական ազատությունը։ Իշխան Յոհան Ցիցերոնը 1486 թվականին Բեռլինը ճանաչեց որպես Բրանդենբուրգյան իշխանության գլխավոր  բնակավայր։  1280 թվականինց  Համբուրգում սկսել էր ձևավորվել  առևտրային հարաբերություններ Հանզայի հետ, վերջինս խոշորագույն քաղաքական և տնտեսական միություն է հյուսիսարևմտյան Եվրոպայի քաղաքների միջև։  Սկսած 14-րդ դարից  Բեռլինը անդամակցեց Հանզային, սկզբում առանց որևէ նախապայմանների, բայց ժամանակի ընթացքում ձևավորվեց  Հանզայական Մեծ օրենսգրքը, որը լույս էր տեսել ամբողջ միության համար և որին  Միավորման մասնակիցները պետք է հետևեին։ Միջնադարյան Եվրոպայի քաղաքային միություններից խոշորագույնը հանզայականն էր․ արդեն 12-րդ դարում Հյուսիսային և Բալթիկ ծովերում հայտնվեց Համբուրգի և Լյուբեկի առևտրականների միությունը, որը մրցում էր Քյոլնի, Մյունխենի և այլ քաղաքների հետ։ Միջնադարում գերմանական և լիվոնական քաղաքների միությունը Ռուսիայի խոշորագույն առևտրական գործընկերն էր։ Երկրում իշխանության դեմ պայքարի արդյունքում Բեռլինը դուրս եկավ կամ դուրս մնաց Հանզայի կազմից։ 1518 թվականից Բեռլինը պաշտոնապես էլ չճանաչվեց Հանզայի անդամ։
1539 թվականին կուրֆյուրստ Յոահիմ 2-րդի կողմից  Բեռլինում և Կոլլնում ընդունվեց բարեփոխումների հրովարտակը,որը դիմադրություն չառաջացրեց երկրում։
Երեսնամյա պատերազմը 1618-1648 թվականների կործանարար հետևանքներ ունեցավ Բեռլինի համար։ Տների մեկ երրորդը վնասվել էին, բնակչությունը կիսով չափ կրճատվել էր։ Ֆրիդրիխ Վիլհելմը, որը հայտնի է որպես Մեծ կուրֆյուրստ, 1640 թվականին ստանձնեց պետության գործերը ։ Նա սկսեց   ներգաղթի և կրոնական հանդուրժողականության նոր քաղաքականություն։
1671 թվականին Ավստրիայից 50 հրեա ընտանիքներ տարհանվեցին դեպի Բեռլին։ 1685 թվականին Պոտսդամի հրամանով Ֆրիդրիխ Վիլհելմը ֆրանսիացի հուգենոտներն հրավիրեց Բանդենբուրգ։ Ավելի քան 15,000 ֆրանսիացիներ եկան, որոնցից 6000-ը բնակություն հաստատեցին Բեռլինում։ 1700 թվականին Բեռլինի բնակչության 20 տոկոսը ֆրանսիացիներ էին, և նրանց մշակութային ազդեցությունը մեծ էր։ Շատ ներգաղթյալներ եկել են Բոհեմիայից, Լեհաստանից և Զալցբուրգից։
12-ից 16-րդ դարեր
Ներկայիս Բեռլինում բնակություն հաստատելու ամենավաղ վկայություններն են 1192 և 1174 թվականներից մնացած փայտե ձողերը և փայտե տնակների մասունքները՝ հայտնաբերված 2012 թվականին Կենտրոնական Բեռլինում կատարված պեղումների արդյունքում։
Քաղաքի մասին առաջին գրավոր արձանագրություններն արվել են 12-րդ դարի վերջին։ Սպանդաուն (Spandau) առաջին հիշատակված գյուղաքաղաքն է 1197 թվականին և Քյոփենիք (Köpenick) քաղաքը՝ 1209 թվականին, չնայած այս տարածքները մինչև 1920 թվականը միացված չեն եղել Բեռլինին։
Բեռլինի կենտրոնական մասը հանդիսանում է երկու քաղաքների՝ Քյոլնի և Կենտրոնական Բեռլինի հիմքը։ Քյոլնի հյուսիսային հատվածը, որը կոչվում է Ֆիչերինսել, առաջին անգամ պաշտոնապես հաստատվել է 1237 թվականին, իսկ Բեռլինի այն հատվածը, որը տարածվում է Շփղե գետի երկայնքով կոչվում է Նիկոլայվիերթեր (փաստաթղթերում հիշատակվում է 1244 թվականից)։
Սակայն 1237 թվականը համարվում է քաղաքի պաշտոնապես հաստատվելու հիմնական տարեթիվը։ Երկու քաղաքներն էլ ժամանակի ընթացքում ձևավորեցին ամուր տնտեսական և հասարակական կապ և հնարավորություն ունեցան նաև ստեղծելու երկու կարևոր առևտրական կապ «Վիա Իմպերիի» (Via Imperii) և Բռյուգեից մինչև Նովգորոդ (Novgorod)։
1415 թվականին Ֆրեդրիխ I-ը դարձավ Բրանդենբուրգի Մարգրավիության կյուրֆուս, որտեղ նա կառավարեց մինչև 1440 թվականը։ 15-րդ դարի ընթացքում նրա ժառանգները Բեռլին-Քյոլնը (Berlin-Cölln) դարձրին մայրաքաղաք Մարգրավիությունում և Հոյենզոլեղն (Hohenzollern) ընտանիքի հաջորդները Բեռլինում կառավարեցին մինչև 1918 թվականը, սկզբում՝ որպես Բրանդենբուրգի ընտրյալներ, այնուհետև՝ որպես Պրուսիայի թագավորներ, իսկ ամենավերջում՝ որպես Գերմանիայի կայսրեր։ 1443 թվականին Ֆրեդրիխ երկրորդ Երկաթե Ատամը (Irontooth) սկսեց նոր թագավորական պալատի կառուցումը Բեռլին-Քյոլն քաղաքում։ Քաղաքի բնակչության բողոքները պալատի կառուցման դեմ իրենց գագաթնակետին հասան 1448 թվականին՝ ստանալով «Բեռլինյան Զայրույթ» (Berliner Unwille) անվանումը։ Այնուամենայնիվ բողոքն իր սպասված արդյունքին չհասավ, և քաղաքացիությունը զրկվեց շատ քաղաքական և տնտեսական առավաելություններից։ Երբ 1451 թվականին պալատի կառուցումն ավարտվեց, այն աստիճանաբար սկսեցին օգտագործել։ 1470 թվականից սկսած՝ Ալբերտ երրորդ Աքիլլեսի օրոք, Բեռլին-Քյոլնը դարձավ նոր թագավորական նստավայր։ 1486 թվականից, երբ Ջոն Սիսերոն իշխանության եկավ, Բեռլին-Քյոլն պալատը պաշտոնապես դարձավ Հոյենզոլեղնի մշտական նստավայրը՝ Բրանդենբուրգի կյուրֆուսների համար։ Բեռլին-Քյոլնը, այնուամենայնիվ, ստիպված էր հրաժարվել իր՝ հանսեկիան քաղաք կարգավիճակից։ 1539 թվականին կյուրֆուսները և քաղաքը պաշտոնապես դարձան լութերական։
17-ից 19-րդ դար
Շուրջ 1200 տարի ներկա Բեռլինի տարածքում տեղակայված են եղել երկու առևտրային հաստատություններ՝ Քյոլնը (Köln) և Բեռլինը։ Որպես իրավական քաղաք, հստակ տարեթիվ չկա։ Կյոլնի՝ որպես քաղաքի մասին հիշատակվում է դեռևս 1237 թ., իսկ Բեռլինի մասին՝ 1244 թ․։ 1307 թվականին քաղաքները միավորվել են մեկ ադմինիստրատիվ միության մեջ։ 1400 թվականին միավորված Բեռլինի բնակչությունը կազմում էր 8000 մարդ։ Բեռլինը եղել է Պրուսիայի մայրաքաղաքը և միայն Գերմանիայի կայսրության ստեղծումից հետո է դարձել նաև նրա մայրաքաղաքը։ 1949 թվականից քաղաքի արևելյան մասը Գերմանիայի Դեմոկրատական Հանրապետության մայրաքաղաքն էր։ 1990 թվականին Բեռլինը դարձավ վերամիավորված Գերմանիայի մայրաքաղաք։
20-ից 21-րդ դար
20-րդ դարում Բեռլինը դարձավ բերրի հողատարածք՝ գերմանական էքսպրեսիոնիստների շարժման համար։ Գեղարվեստական ոճի նոր ձևեր առաջ քաշվեցին ճարտարապետության, նկարչության և կինոյի ոլորտներում։ 1918 թվականին՝ Առաջին համաշխարհային պատերազմի ավարտին, Ռայխսթագ (Reichstag) կառույցում Ֆիլիպ Շայդմանը հռչակեց հանրապետություն։ 1920 թվականին Բեռլինյան մեծ շարժումը Բեռլինի շուրջը միավորեց դյուժին արվարձանային քաղաքներ, գյուղեր և կալվածքներ։ Այդ շարժումը մեծացրեց Բեռլինի տարածքը՝ 66 քառակուսի կիլոմետրից դարձնելով 883 քառակուսի կիլոմետր։ Բնակչության թիվը գրեթե կրկնապատկվեց և այժմ Բեռլինն ուներ շուրջ 4 միլիոն բնակիչ։ Վայմարյան դարաշրջանի (Weimar era) ընթացքում տնտեսության անկայունության պատճառով, Բեռլինը ենթարկվեց քաղաքական խռովությունների, բայց միևնույն ժամանակ դարձավ Րոարինգ Թուենթիսի (Roaring Twenties) հայտնի կենտրոնը։ Մետրոպոլիտան քաղաքը հաավ իր ծաղկման գագաթնակետին՝ համարվելով աշխարհի մայրաքաղաքը և առաջնորդ ճանաչվեց գիտության, տեխնոլոգիայի, արվեստի, մարդկության, քաղաքի ձևավորման, կինոյի, բարձրագույն կրթության, իշխանության և արդյունաբերության ոլորտներում։ Ալբերտ Այնշտայնը ձեռք բերեց հասարակության մեջ անվանի մի կոչում՝ ստանալով Նոբելյան մրցանակ 1921 թվականին։
1933 թվականին Ադոլֆ Հիտլերը և ֆաշիստական կուսակցությունն անցան իշխանության։ ՆՍԴԱՓ-ի (NSDAP-National Socialist German Worker's Party) կանոնադրությունն ամբողջովին կործանեց Բեռլինում հրեաների համայնքը, որի թիվը կազմում էր 160.000՝ կազմելով երկրի բոլոր հրեաների 1/3-րդ մասը։ 1933 թ.-ից 1939 թվականներին արտագաղթի հետևանքով հրեա բնակիչների թիվը 80.000-ով նվազեց։ 1938 թվականին Կրիստալնախթից (գերմ. Kristallnacht,անգլ. Crystal Night) հետո քաղաքի հազարավոր մարդիկ՝ հալածված խմբեր ձերբակալվեցին Զաքսենհաուզեն (գերմ. Sachsenhausen) համակենտրոնացված ճամբարում կամ սկսած 1943 թվականից փոխադրվեցին Աուշվից (գերմ. Auschwitz)՝ ճամբար, որտեղ մարդկանց սպանում էին։ Երկրորդ համաշխարհային պատերազմի ժամանակ Բեռլինի մեծ մասը կործանվեց՝ 1943 թ.-ից 1945 թվականների օդային հարձակումների և Բեռլինյան ճակատամարտի ժամանակ։ Շուրջ 125.000 քաղաքացիներ սպանվեցին։ 1945 թվականին Եվրոպայում պատերազմից հետո արևելյան ծայրամասերից Բեռլին եկան մեծ քանակությամբ փախստականներ։ Հաղթանակած իշխանությունները քաղաքը բաժանեցին 4 սեկտորների՝ նման այն գրավված շրջաններին, որոնց մեջ բաժանված էր Գերմանիան։ Արևմտյան դաշնակիցների սեկտորը (Միացյալ Նահանգներ, Միացյալ Թագավորություն և Ֆրանսիա) ձևավորեցին Արևմտյան Բեռլինը, իսկ Խորհրդային սեկտորը՝ Արևելյան Բեռլինը։
Բոլոր 4 դաշնակիցները կիսեցին վարչական պատասխանատվությունները Բեռլինի համար։ Այնուամենայնիվ, 1948 թվականին, երբ արևմտյան դաշնակցությունը Գերմանիայի արևմտյան շրջանում կատարեց դրամական համակարգի փոխանցումներ Բեռլինի 3 արևմտյան սեկտորներին, Խորհրդային սեկտորը սահմանափակեց դրամի շրջանառությունը դեպի Արևմտյան Բեռլին և Արևմտյան Բեռլինից դեպի խորհրդային սեկտոր՝ Արևելյան Բեռլին։ Բեռլինյան օդային փոխադրումները, որոնք իրականացվում էին 3 արևմտյան դաշնակիցների կողմից, հաղթահարեցին այս սահմանափակումները՝ քաղաքին մատակարարելով մթերք և այլ պաշարներ սկսած 1948 թվականի հունիսից մինչև 1949 թվականի մայիս ամիսը։ 1949 թվականին Արևմտյան Գերմանիայում հիմնադրվեց Գերմանիայի Դաշնային Հանրապետությունը և վերջնականապես ներառեց Ամերիկայի, Բրիտանիայի և Ֆրանսիայի ամբողջական շրջանները, բացառությամբ Բեռլինում գտնվող այս 3 երկրների շրջանների, իսկ Արևելյան Գերմանիայում հռչակեց Մարքսիստական-Լենինյան Գերմանիայի Դաշնային Հանրապետությունը։ Արևմտյան Բեռլինը պաշտոնապես մնաց գրավված քաղաք, բայց այն քաղաքականապես հավասար էր դասվում Գերմանիայի Դաշնային Հանրապետությանը, չնայած Արևմտյան Գերմանիայի՝ աշխարհագրական դիրքով առանձնանալուն։ Արևմտյան Գերմանիայի ավիագծի ծառայությունը տրամադրվում էր միայն ամերիկյան, բրիտանական և ֆրանսիական ավիաուղիներին։
Հայերը Բեռլինում
1920 թվականից Բեռլինի համալսարանի հնդեվրոպական լեզուների ֆակուլտետում գործում է հայկական բաժին։ Քաղաքում կա Հայկական փողոց։ 1921 թվականի մարտի 15-ին Բեռլինում ժողովրդական վրիժառու Սողոմոն Թեհլերյանը գնդակահարել է Հայոց ցեղասպանության կազմակերպիչներից՝ Թուրքիայի ներքին գործերի նախարար Թալեաթին. հունիսին Բեռլինում տեղի ունեցած դատավարության ժամանակ հայ հայրենասերը արդարացվել է։ 1922 թվականի ապրիլի 17-ին ժողովրդական վրիժառուներ Արշավիր Շիրակյանը և Արամ Երկանյանը Բեռլինում սպանել են երիտթուրքերի պարագլուխներից Բեհաեդդին Շաքիրին և Տրապիզոնի հայերի դահիճ Սայիդ Հալիմին։ Ներկայումս Բեռլինում բնակվում է 2.500 հայ։
Երկրորդ համաշխարհային պատերազմի տարիներին Բեռլինում գործել է Հայ ազգային խորհուրդը՝ Գերմանիայի համակենտրոնացման ճամբարներում գտնվող խորհրդային բանակի հայ ռազմագերիներին օգնելու նպատակով։
Բեռլինի ներկայիս հայ համայնքն ստեղծել է իր ընտրովի վարչությունը, բացել ակումբ՝ Հայ տունը։ 1985 թվականին հիմնվել է Հայկական տեղեկատվության և փաստագրության կենտրոնը, 1979 թվականից գործում է Հանուն վտանգված ազգերի ընկերակցության հայկական համագործակցության խմբակը։ 2010 թվականին Գարիկի և ԱրամMp3-ի կողմից Բեռլինում 32 հայերի հետ քոչարի են պարել։
Արտաքին հղումներ
Կատեգորիա:Եվրոպական քաղաքներ Կատեգորիա:Գերմանիայի քաղաքներ Կատեգորիա:Ամառային օլիմպիական խաղերի մայրաքաղաքներ Կատեգորիա:1237 թվականին հիմնադրված բնակավայրեր Կատեգորիա:Քաղաք-պետություններ
Մուստու
Մուստու (Mustu), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Հարյումաա նահանգի Նիսսի շրջանի բնակավայրեր Կատեգորիա:Էստոնիայի գյուղեր
(6403) Ստևերին
Միջին հեռավորությունը Արեգակից կազմում է 2,594028 ա. մ., առավելագույնը մոտենում է 2,2733 ա. մ. հեռավորության վրա և հեռանում 2,9148 ա. մ. ։ Արեգակի շուրջ մեկ ամբողջական պտույտ է կատարում 1526,02 երկրային օրվա ընթացքում, իր ուղեծրով շարժվելով միջինում 0,235908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,32° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չանտադա (քաղաք)
Հղումներ
Կատեգորիա:Իսպանիայի քաղաքներ Կատեգորիա:Լուգոյի քաղաքներ
Իգոր Սավչենկո
Իգոր Անդրեևիչ Սավչենկո, խորհրդային կինոռեժիսոր, ՌԽՖՍՀ արվեստի վաստակավոր գործիչ (1944)։
Սավչենկոյի վերջին կինոնկարը ավարտել են աշակերտները։ Դասավանդել է Կինեմատոգրաֆիայի համամիութենական պետական ինստիտուտում։ ՍՍՀՄ պետական մրցանակներ (1942, 1949, 1952 թվականին՝ հետմահու)։
Պարգևատրվել է Աշխատանքային կարմիր դրոշի շքանշանով։
Ծանոթագրություններ
Կատեգորիա:Խորհրդային կինոռեժիսորներ Կատեգորիա:Խորհրդային սցենարիստներ
Սորոկինո (գյուղ, Խոլմ-Ժիրովսկի շրջան)
Սորոկինո (Сорокино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Sonic Dash
Սոնիք Դաշ (Sonic Dash), տեսախաղ «պլատֆորմեր» ժանրում Սոնիք Հեդջհոգ շարքից, մշակված «Հարդլայթ» ստուդիայի կողմից iOS, Android, Windows Phone, Windows 8.1 ծրագրերի համար։ Խաղը ստեղծվել է «Սեգա» կազմակերպության կողմից 2013 թվականին։ Խաղի իրադարձությունները կատարվում են «Սի Սայդ» մակարդակում։ Բոլոր մակարդակներում կերպարը վազում է, խաղացողին մնում է կատարել թռիչքներ և թաքնվել թշնամիներից։ Լրագրողները գնահատեցին խաղի ընթացքը, դժգոհելով միայն խաղի շատ մակարդակներից։ 2015 թվականին դուրս եկավ խաղի շարունակությունը «Սոնիք Դաշ 2» անվանումով կամ «Սոնիք Բում» մուլտսերիալից։
Առաջընթաց
Կատեգորիա:2013 թվականի համակարգչային խաղեր Կատեգորիա:IOS խաղեր Կատեգորիա:Android֊ի համար խաղեր Կատեգորիա:Windows֊ի համար խաղեր Կատեգորիա:Պլատֆորմերներ Կատեգորիա:Պատահական Խաղեր Կատեգորիա:Խաղեր Sonic the Hedgehog Կատեգորիա:Windows Phone խաղեր Կատեգորիա:Խաղ Sega Կատեգորիա:Windows տեսախաղեր
Բոդավի
Դիրք
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 20 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Օրեխովո (գյուղ, Սակիի շրջան)
Օրեխովո (Оріхове, Orehovo), գյուղ Ուկրաինայի Ղրիմի Ինքնավար Հանրապետության Սակիի շրջանում։
2001 թվականի տվյալներով Օրեխովո գյուղում բնակվում էր 3 159 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Հիլարի Ուայթհոլ Փաթնամ
Հիլարի Ուայթհոլ Փաթնամ, ամերիկացի տրամաբան և փիլիսոփա, Հարվարդի համալսարանի պրոֆեսոր։ Ամենից հաճախ մեջբերված և ազդեցիկ ամերիկյան ժամանակակակից փիլիսոփաներից մեկը։
Կենսագրություն
Հիլարի Փաթնամը ծնվել է Սամուել Փաթնամի ընտանիքում (Erle Samuel Putnam, 1892—1950) և Ռիվա Փաթնամը (անունը ՝ Սամփսոն) Riva Lillian Sampson; 1893—1979)։ Մոր ծնողները՝ հրեա ներգաղթյալներ էին Կովնոյից, ովքեր 1880-ականների վերջին հաստատվել էին Չիկագոյում, իսկ ավել ուշ տեղափոխվել Մանչեսթեր, որտեղ ծնվել են նրանց ավագ երեխաները ։ Նրա հայրը լրագրող և թարգմանիչ էր, 1936-1945 թվականներին աշխատել է կոմունիստական մամուլում, մայրը ստենոգրաֆ էր։ Մինչև 1934 թվականը ընտանիքն ապրում էր Փարիզում։ Մինչև 1934 թվականը ընտանիքն ապրում էր Փարիզում։
1960-թվականներին Փաթնամը Ս․ Կրիպեի հետ միասին, ստեղծում է «նոր» կամ «պատճառահետեւանքային» տեսություն, համաձայն որի` բնական տեսակներ հասկացությունների իմաստը, որոնք կազմում են գիտական տերմինների մեծամասնությունը, որոշվում է հիմնականում նրանց ներքին բնույթով, բայց հաշվի են առնվում նաև նրանց օգտագործման պրագմատիկ ասպեկտները։
1980-ականների կեսերից քննադատում է վերլուծական փիլիսոփայությունը, որի առաջնորդներից մեկն էր համարվում նախկինում։ 1976-ին ընտրվել է Ամերիկայի փիլիսոփայական ասոցիացիայի նախագահ։ 2000 թվականից նա դադարեցնում է դասախոսական գործունեությունը։
2011-ին նա արժանացել է Ռոլֆ Շոկի անվան տրամաբանության և փիլիսոփայության մրցանակի ։
Գիտական ներդրում
Փաթնամը հրապարակեց բազմաթիվ ուսումնասիրություններ գիտության մեթոդաբանության, լեզվի փիլիսոփայության, գիտակցության փիլիսոփայության, էթիկայի և տրամաբանության խնդիրների, մաթեմատիկայի, ֆիզիկայի և քվանտային մեխանիկայի փիլիսոփայական խնդիրների վերաբերյալ։ Նա ստեղծեց հղումների տեսություն ՝ նպատակ ունենալով հերքել Թոմաս Կունի և Պոլ Ֆեյերաբենդի թեզերը, գիտական տեսությունների անհամեմատելիության վերաբերյալ։ Իր կյանքի ընթացքում Փաթնամի փիլիսոփայական հայացքները զգալի փոփոխությունների ենթարկվեցին։ Հետազոտողները առանձնացնում են փիլիսոփայական էվոլյուցիայի երեք փուլ։ Այս փուլերից առաջինում Փաթնամը դարձավ հոգեֆիզիոլոգիական խնդրի լուծման ֆունկցիոնալ մոտեցման ամենաազդեցիկ ներկայացուցիչներից մեկը, որը ուղեղի գործունեությունը համեմատում է թվային համակարգչի աշխատանքի հետ, բայց հետագայում հրաժարվեց այս մոտեցումից և ենթարկեց կոշտ քննադատություն։ 1990-ականների սկզբին նա ասաց, որ գիտակցության փիլիսոփայությունը և ճանաչողական գիտությունը փակուղի են մտել, և կոչ արեց նոր մոտեցում գտնել «ուղեղ-գիտակցություն» խնդրի համար։ Վերջին տարիներին Փաթնամը մեծ ուշադրություն է դարձնում գիտակցության և ընկալման խնդիրներին։
Գիտակցության փիլիսոփայություն
Փաթնամն առավել հայտնի է գիտակցության փիլիսոփայության մեջ ունեցած ներդրումներով։ 1960 -ականների վերջերին Փաթնամը հայտնեց բազմակի իրագործելիության գաղափար։ Բազմակի իրացման թեզը ենթադրում է, որ մեկ մտավոր տեսակը (հատկություն, վիճակ, իրադարձություն)կարող է իրացվել բազմաթիվ ֆիզիկական տեսակների միջոցով։ Տիպիկ օրինակ է ցավի վիճակը։ Ցավը, ըստ Փաթնամի աշխատությունների, կարող է համապատասխանել օրգանիզմի նյարդային համակարգի տարբեր ֆիզիկական վիճակների, և, այնուամենայնիվ, նրանք բոլորը նույն հոգեկան վիճակում են։
Իր աշխատանքի վաղ շրջանում Փաթնամը ձևակերպեց այն դիրքորոշումը, որն այժմ կոչվում է մեքենայի վիճակի ֆունկցիոնալություն, ըստ որի ՝ ցանկացած կենդանի էակի գիտակցություն կարելի է դիտարկել Թյուրինգի մեքենայի հետ համադրությամբ, որի աշխատանքը կարել է ամբողջությամբ կանխորոշվել հրահանգների ամբողջությամբ։
Քաղաքական և կրոնական հայացքներ
Կյանքի վաղ շրջանում Փաթնամը կիսում էր իր ծնողների կոմունիստական հայացքները (հայրը Daily Worker- ի սյունակագիր էր) ։ Նա արմատական ձախ Առաջադիմական աշխատանքային կուսակցության (PLP) անդամ էր, ապրում էր կոմունայում և դեմ էր արտահայտվում Վիետնամի պատերազմին ։ Հավատարիմ էր աթեիստական և հակակղերական հայացքներին ։ Կյանքի վերջին շրջանում նա հրաժարվեց ձախ գաղափարախոսությունից և ընդունեց հուդայականություն։ Կնոջ հետ միասին նա վերադարձավ կրոնական ավանդույթին, երեխաներին դաստիարակության հարցում ևս։ 68 տարեկան հասակում նա բար-միցվայի արարողության է ենթարկվել։ Նա սովորեց եբրայերեն և գրեց հուդայականության փիլիսոփայության վերաբերյալ մի քանի գիրք, որոնցում, մասնավորապես, նա պնդեց, որ ապացույցների որոնումը հակասում է կրոնական աշխարհայացքի էությանը ։
Ընտանիք
1962 թվականին նա ամուսնանում է Ռութ Աննա Յակոբսի հետ, կինը դասավանդել է փիլիսոփայություն Ուելսլի քոլեջում ։ Ռութ Աննա Յակոբսը սերում էր Գոթայից գերմանացի գիտնականների ընտանիքից (հնագետ Քրիստիան Ֆրիդրիխ Վիլհելմ Յակոբսը նրա նախնին էր), ծնվել է Գերմանիայում ։
Կինը նրանից երկար ապրեց, ինչպես նաև նրա երեխաները՝ որդիներ Սամուելը և Հեսուն,․և դուստրերը ՝ Էրիկը և Մաքսիմը։
Արտաքին հղումներ
Կատեգորիա:Փիլիսոփայություն Կատեգորիա:Փիլիսոփաներ Կատեգորիա:Բրիտանական ակադեմիայի թղթակից-անդամներ Կատեգորիա:Ամերիկյան փիլիսոփայական ընկերության անդամներ
Սպիտակ ջոկատ
Սպիտակ ջոկատ (The White Company), Արթուր Կոնան Դոյլի պատմական վեպը։ Առաջին անգամ հրատարակվել է 1891 թվականին, հրատարակիչ՝ Սմիթ Էլդեր, մինչ այդ շարունակաբար տպագրվել է «Քորնհիլ» ամսագրում։
Բովանդակություն
Գլխավոր հերոսի մասին և անգլիական աղեղնաձիգների պատմող վեպի գործողությունները տեղի են ունենում 14-րդ դարում (1366-1367) Անգլիայում, Ֆրանսիայում և Իսպանիայում՝ Հարյուրամյա պատերազմի բովում։ Սյուժեի կենտրոնում Էդվարդ Սև Արքայազնի Պիրենեյան արշավանքն է, որն ավարտվեց 1367 թվականի ապրիլի 3-ի Նախերայի ճակատամարտով, որը, սակայն, ընդամենը հիշատակվում է վեպում։ Հեղինակը մանրամասն նկարագրում է անգլիական աղեղնաձիգի և յոմենի կերպարը՝ վճռական դեր տալով նրան ֆրանսիացիների դեմ անգլիացիների տարած հաղթանակում։
Նկարագրվում է նաև ժամանակի ասպետականությունը` ընթերցողին տեղափոխելով անկման դարաշրջան, երբ վառոդը և արկերը անպիտան են դարձնում ասպետների զրահները։ Սպառիչ և վառ գրված է հերարդիկայի մասին, բնության, ասպետական օրենքների, ծովային և ցամաքային մարտերի, մրցաշարերի և իրական սիրո մասին։ Այս ամենը ոչ միայն վեպին մեծ ճանաչում է բերել, այլև հարուցել է պատմաբանների խանդավառությունը։
«Սպիտակ ջոկատում» պատմվող իրադարձություններին նախորդում է Կոնան Դոյլի մեկ այլ գրքի՝ «Սըր Նայջել»-ի պատումը։
Վեպի 29-րդ գլուխն ավարտվում է ֆրանսիացի հայտնի ասպետ և Հարյուրամյա պատերազմում զորահրամանատար Բերտրան դյու Գեկլենի կնոջ՝ լեդի Տիֆեն Ռանկելի «մարգարեությամբ»։ Լեդի Տիֆոնը նկարագրում է քրիստոնեական Արևմուտքի ապագա զարգացման գեղեցիկ պատկերը՝ սկսած աշխարհագրական մեծ հայտնագործություններից մինչև Ֆրանսիայի հեգեմոնիան։ Մարգարեությունը պատմում է հզորացող Մեծ Բրիտանիայի մասին, որը կստեղծի համաշխարհային գաղութային կայսրություն, այնուհետև նրա գերիշխանությունը կանցնի նախկին գաղութ Ամերիկայի Միացյալ Նահանգներին։
Հրատարակություններ
ԽՍՀՄ-ում վեպը երկար ժամանակ չի հրատարակվել (Միացյալ Նահանգները մեծարող վերոհիշյալ մարգարեության պատճառով), և միայն 1968 թվականին ներառվեց Արթուր Կոնան Դոյլի 8 հատորանոց ժողովածուի կազմում։ Միայն 1992 թվականին «Լենիզդատ» հրատարակչությունը առաջին անգամ այն լույս ընծայեց առանձին գրքով։
Աղբյուրներ
Կատեգորիա:Արթուր Կոնան Դոյլի ստեղծագործություններ Կատեգորիա:Անգլերեն գրքեր Կատեգորիա:Անգլերեն գրականություն
Սասունի հերոսամարտ (այլ կիրառումներ)
Սասունի հերոսամարտ կարող է համարվել Օսմանյան կայսրության տարածքում գտնվող Արևմտյան Հայաստանի երկու ինքնապաշտպանական պայքար՝
Cats That Look Like Hitler
Cats That Look Like Hitler (բառացի թարգմանությամբ՝ «Հիտլերին նման կատուներ»), երգիծական կայք, որտեղ ներկայացված են 1933-1945 թվականներին Գերմանիայի ֆյուրեր Ադոլֆ Հիտլերին նմանվող կատուների լուսանկարները։ Նման կատուներին հաճախ անվանում են Քիթլերներ։ Կատուների մեծ մասը պիբալդ է, քթի տակ մեծ սև բիծ ունի, որը նման է Հիտլերի բեղերին, և այլ հատկանիշներ, որոնք սովորաբար խիստ դեմքի արտահայտությունն են հուշում ։
Կայքը հիմնադրել են Կուս Պլեգտը և Պաուլ Նևը 2006 թվականին։ Կայքն այժմ ղեկավարում է միայն Նևը։ 2013 թվականի փետրվարի դրությամբ՝ նա ներբեռնել է ավելի քան 7500 կատվի լուսանկար ։
Հանրաճանաչութուն
Սթիվեն Քոլբերտը հիշատակել է կայքի գոյության մասին 2010 թվականի հուլիսին իր հարցազրույցում։ Կայքը հաճախ հիշատակվում էր այժմ չգործող ավստրալիական «Total Gamer» խաղային ամսագրում և Նոր Զելանդիայում հայտնի է դարձել այն ​​բանից հետո, երբ Բրեդ Ուոթսոնը ուշ երեկոյան Edge շոուի ժամանակ նշեց, որ իր «Փիգլզզ» կատուն «Քիտլեր» թիվ 1-ն է (Kitty Hitler) աշխարհում ։
Բրիտանական The Times թերթի լրագրող Բեն Մակելը հարցազրույց է անցկացրել կատուների տերերի հետ, որոնց լուսանկարները ներկայացված են կայքում և տարբեր հնարավոր բացատրություններ է առաջարկել համացանցում կատուների, այդ թվում Հիտլերին նման կատուների հայտնվելու և ժողովրդականության վերաբերյալ։ Լրագրողի խոսքով՝ կատուներն ունեն իրենց սեփական, «առեղծվածային» բնավորությունը, քանի որ տերերը ավելի լավ են տեսնում իրենց բնավորության հատկանիշները և կարողանում են ճիշտ էմոցիոնալ  մոտեցում ցուցաբերել, ինչպես նաև հիշեցնում են հին եգիպտացիների կողմից կատուների պաշտամունքի մասին  ։
2011 թվականին բրիտանական The Daily Telegraph թերթը հայտնել էր, որ կա մի «քիթլեր», որը երկար ժամանակ չէր կարողանում տեր գտնել՝ Հիտլերին նման լինելու պատճառով ։
Արտաքին հղումներ
Կատեգորիա:Կատուները արվեստում և մշակույթում Կատեգորիա:Կատուներ Կատեգորիա:Բրիտանական կատակերգական կայքեր Կատեգորիա:Կենդանիների կայքեր Կատեգորիա:Ադոլֆ Հիտլերը մշակույթի և արվեստի մեջ
Մոխիրներից հառնող Մայր Հայաստան (հուշարձան, Լոս Անջելես)
Մոխիրներից հառնող Մայր Հայաստան բրոնզաձույլ հուշարձան ԱՄՆ Կալիֆորնիա նահանգի հայաշատ Լոս Անջելես քաղաքում, Արարատ-Էսքիջյան թանգարանի բակում։
Պատմություն
Հուշարձանը նվիրված է Հայոց ցեղասպանության զոհերի հիշատակին և ողջ մնացածներին։ Հուշարձանը տեղադրվել է 2002 թվականի հունիսի 1-ին։ Հուշարձանի կրկնօրինակը Էսքիջյան և Լազարյան ընտանիքների կողմից նվիրաբերվել է Հայաստանին և գտնվում է Ծիծեռնակաբերդի հուշահամալիրի տարածքում ։
Ծանոթագրություններ
Կատեգորիա:ԱՄՆ-ի հուշարձաններ Կատեգորիա:Հայոց ցեղասպանության հուշարձաններ Կատեգորիա:Կանանց հուշարձաններ
Աղդաշ (Կարսի գավառ)
Աղդաշ, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Իբերտիոգա
Իբերտիոգա (Ibertioga), համայնք Բրազիլիայում՝ Մինաս Ժերայս նահանգի կազմում։ Գտնվում է Կամպու դաս Վերտենտիսի հարավարևմտյան մասում։ Բնակչությունը կազմում է 5010 մարդ՝ 2020 թվականի տվյալներով ։ Գրավում է 353,506 կմ2 տարածք։ Բնակչության խտությունը կազմում է՝ 15,1 մարդ/կմ2։
Մուստումեցա
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Վալգամաա նահանգի Իռու շրջանի բնակավայրեր Կատեգորիա:Էստոնիայի գյուղեր
Սաուդ Ալ-Սանուսի
Սաուդ Ալ-Սանուսի, քուվեյթցի գրող և վիպագրող։ Նա Քուվեյթի գրողների ասոցիացիայի և լրագրողների ասոցիացիայի անդամ է։
2013 թվականին, նա, իր «Եղեգի ցողունը» վեպի շնորհիվ հաղթեց Արաբական Միջազգային Վեպի մրցանակ։ Նույն վեպը, 2012 թվականին, Քուվեյթում արժանացել էր պետական մրցանակի։
Վեպի թեման Ծոցի պետություններում արտասահմանցի աշխատողների մասին էր։ Ալ-Սանուսին Քուվեյթական Ալ-Քաբաս թերթում գրել է, թե նրա «Բոնսայը և ծերունին» պատմվածքը արդեն հրատարակվել է։ Այդ պատմվածքը փոքր պատմվածքների մրցույթում ստացել էր առաջին տեղ։ Նրա առաջին վեպը «Հայելիների բանտարկյալը» թողարկվել է 2010 թվականին։
Արտաքին հղումներ
Կատեգորիա:Քուվեյթցի գրողներ Կատեգորիա:1981 ծնունդներ
Վիլլի Պեպ
Վիլլի Պեպ (Willie Pep, ծննդյան անունը` Գուգլիերմո Պապալեո (Gugliermo Papaleo), ), ամերիկացի բռնցքամարտիկ։ Կիսաթեթևքաշային կարգում աշխարհի չեմպիոն (1942-1948, 1949-1950)։
1945 թվականին ճանաչվել է «Տարվա բռնցքամարտիկ» ըստ «Ռինգ» ամսագրի։
Պրոֆեսիոնալ կարիերա
1940 թվականի հուլիսի 25-ին իր դեբյուտն է նշել պրոֆեսիոնալ ռինգում` միավորներով հաղթանակ տանելով 4 ռաունդանոց մենամարտում ։
Չեմպիոնական մենամարտ Չալկի Ռայթի հետ
1942 թվականի նոյեմբերի 20-ին «NYSAC» աշխարհի առաջնությունում մենամարտի է դուրս եկել կիսաթեթևքաշային կատեգորիայում՝ մրցելով Չալկի Ռայթի հետ։ 15-րդ ռաունդից հետո բոլոր դատավորները մրցանակը տվել են Պեպին՝ 10-4 и 11-4 (երկու անգամ) ։
1943 թվականի մարտի 19-ին թեթևքաշային կատեգորիայում միավորներով պարտվել է աշխարհի նախկին չեմպիոն Սեմմի Անհոտտին։ Դատավորների հաշիվը եղել է 6-4 և 5-4 (երկու անգամ)։ Պեպի տիտղոսը չի խաղարկվել։ Վիլլիի համար այդ պարտությունը դարձել է առաջինը կարիերայում (63-րդ մենամարտ)     ։
1943 թվականի հուլիսի 8-ին միավորներով հաղթել է Սել Բարտոլոյին և պաշտպանել է աշխարհի չեմպիոնի տիտղոսը ։
1944 թվականի հուլիսի 17-ին աշխարհի առաջնությունում հաղթել է Մանուել Օրտիսայի՝ գերթեթևքաշային կարգում։ Բոլոր դատավորները հաղթանակը տվել են Պեպին՝ 94-91, 98-94, 98-92 ։ Երկու բռնցաքամարտիկների տիտղոսները չեն խաղարկվել։
Երկրորդ մենամարտ Չալկի Ռայթի հետ
1944 թվականի սեպտեմբերի 29-ին՝ Չալկի Ռայթի դեմ մենամարտում պաշտպանել է իր տիտղոսը։ Հաղթել է միավորներով՝ դատավորների միաձայն լուծմամբ ։
1944 թվականի դեկտեմբերի 5-ին երրորդ անգամ հանդիպել է Չալկի Ռայթի հետ։ Հաղթել է միավորներով ։ Մենամարտը եղել է ոչ տիտղոսային։
1945 թվականի փետրվարի 19-ին միավորներով հաղթել է Ֆիլ Տերրանովին և պաշտպանել է տիտղոսը։ Դատավորների հաշիվը եղել է 10-3, 10-5, 12-2 ։
Միավորված մենամարտ Սել Բարտոլոյի հետ
1946 թվականի հունիսի 7-ին միավորված մենամարտում հանդիպել է «NBA» վարկածով կիսաթեթևքաշային կարգի չեմպիոն Սել Բարտոլոյի հետ։ Դա բռնցքամարտիկների երրորրդ հանդիպումն է եղել։ Պեպը 12-րդ մենամարտում նոկաուտի է ենթարկել իր հակառակորդին   ։
1946 թվականի նոյեմբերի 27-ին չորրորդ անգամ հանդիպել է Չալկի Ռայթի հետ։ Արդեն 3-րդ մենամարտում նոկաուտել է հակառակորդին ։
1947 թվականի օգոստոսի 22-ին՝ 12-րդ ռաունդում, նոկաուտի է ենթարկել Ջեկ Լոսին և պաշտպանել է տիտղոսը ։
1948 թվականի փետրվարի 24-ին՝ 10-րդ ռաունդում, նոկաուտով հաղթել է կուբացի Ումբերտո Սիերրին և պաշտպանել է տիտղոսը ։
1948 թվականի սեպտեմբերի 10-ին Պադդի Դեմարկոյին հաղթել է միավորներով։ Դատավորների հաշիվը եղել է 5-3, 8-2, 6-3։ Պեպի տիտղոսը չի խաղարկվել ։